Folketing
2011-02-02

Det skyldes ganske enkelt, at hvis man er nedslidt, kan man ikke gå på efterløn, fordi forudsætningen for at gå på efterløn er, at man står til rådighed for arbejdsmarkedet. Og hvis man er nedslidt, står man ikke til rådighed for arbejdsmarkedet. Det er dér, hr. Jesper Petersen og Socialdemokraterne argumenterer for, at hvis man er i efterlønsalderen og er nedslidt, skal der gælde noget særligt. Det er derfor, jeg siger, at det ikke er specielt solidarisk, for man kan også i den alder uden for a-kasse-systemet og uden at have tilmeldt sig efterlønsordningen være nedslidt. Jeg må derfor sige til hr. Jesper Petersen, at efterlønsordningen ikke er for nedslidte personer. Efterlønsordningen er for folk, der står til rådighed for arbejdsmarkedet. Og det er jo derfor, at hr. Jesper Petersens solidaritet virker lidt kunstig, når det kun skal være dem, der er medlem af en a-kasse, som skal have den medfølelse, når de er nedslidte, hvorimod de andre ikke engang skal have en seniorførtidspensionsordning, hvor de hurtigt kan komme på førtidspension. De skal bare være udenfor. Det er baggrunden for, at jeg kalder den usolidarisk.